**Alytaus bėgimas kovai su vėžiu palaikyti!**

SPALIS – KOVOS SU KRŪTIES VĖŽIU MĖNUO!

Šia proga organizuojama dešimtoji solidarumo akcija „Alytaus bėgimas kovai su vėžiu palaikyti“! Nebūk abejingas ateik pasportuoti ir kartu palaikyti kovojančius su vėžiu! Kiekvieno dalyvio lauks medaliai, o greičiausių specialūs apdovanojimai!

**1. TIKSLAS IR UŽDAVINIAI:**

1.1. Išreikšti palaikymą žmonėms kovojantiems su vėžiu!

1.2. Šiuo renginiu siekiama propaguoti sveiką ir aktyvų gyvenimo būdą Alytuje ir visoje Lietuvoje.

1.3. Įtraukti kuo daugiau įvairaus amžiaus žmonių į bėgimo sportą.

1.4. Išaiškinti atskirų amžiaus grupių geriausius bėgikus.

**2. REGISTRACIJA:**

2.1. Išankstinė registracija vykdoma šioje nuorodoje apačioje.

2.2. Dalyvavimas – 3 € auka Vėžio informacijos ir paramos centro plėtrai! Jūsų simbolinė auka bus laukiama renginio vietoje „Tėviškės namų“ palapinėje atsiimant dalyvio numerį.

**3. TRASOS IR PROGRAMA:**

Bėgimo data 2023 m. spalio mėn. 15 d. (sekmadienis)

Bėgimo starto ir finišo vieta – šalia Didžiosios Dailidės ežerėlio.

3.1. 12:00 val. - 12:50 val. Numerių atsiėmimas

3.2. 13:00 val. mankšta

3.3. 13:10 val. startuoja 500 m distancijos RATUOTAS ŠEIMYNINIS BĖGIMAS dalyviai.

3.4. 13:20 val. startuoja 2200 m ėjimo distancijos dalyviai.

3.5. 13:25 val. startuoja 2200 m bėgimo distancijos dalyviai.

3.6. 13:30 val. startuoja 4400 m bėgimo distancijos dalyviai.

**4. ORGANIZATORIUS:**

Varžybas organizuoja VšĮ „Alytaus maratonas“, alytausmaratonas@gmail.com

**5. TAISYKLĖS:**

5.1. Dalyviai visose renginio distancijose dalyvauja su sportine apranga.

5.2. Visi trasų dalyviai ant marškinėlių turi turėti pritvirtintą numerį. Numeris segamas ant krūtinės, nesuglamžytas, gerai matomas.

5.3. Registruotis tik savo vardu. Negalima perduoti numerio kitam dalyviui, kitaip rezultatai bus anuliuojami, dalyvis diskvalifikuojamas.

**6. APDOVANOJIMAS:**

6.1. Visi renginio dalyviai apdovanojami medaliais

6.2. 2200 m bėgimo distancijos trys greičiausi moterys ir vyrai apdovanojami renginio taurėmis ir prizais

6.3. 4400 m bėgimo distancijos trys greičiausi moterys ir vyrai apdovanojami renginio taurėmis ir prizais

**7. PAPILDOMA INFORMACIJA:**

7.1. Kiekvienas dalyvis užsiregistravus savaime sutinka, kad renginio organizatoriai visas renginio metu padarytas nuotraukas bei filmuotą medžiagą, gali laisvai ir be atskiro sutikimo naudoti rinkodaros tikslais, pvz., socialiniuose tinkluose, internetinėje svetainėje ir kt.

7.2. Dalyviams rekomenduojama turėti gydytojo leidimą-pažymą dalyvauti renginyje, už savo sveikatą, bei saugumą trasoje dalyvis atsako pats, tuo patvirtindamas savo registracijoje.

7.3. Reginio organizatorius Všį Alytaus maratonas informaciją apie dalyvio vardą, pavardę, telefono numerį ir elektroninio pašto adresą, amžiaus grupę, neįgalumą, lytį, sportinį pasirengimą renka renginio organizavimo tikslais (aktualiai informacijai apie renginį išsiųsti, registracijai, apdovanojimams ir projekto „Alytus juda“ ataskaitai parengti.

7.4. Šis renginys yra VŠĮ „Alytaus maratonas“ vykdomo projekto „Alytus juda" dalis. Projektas „Alytus juda" yra bendrai finansuojamas valstybės Sporto rėmimo fondo lėšomis, kurį administruoja Švietimo, mokslo ir sporto ministerija ir Švietimo mainų paramos fondas.

7.5. Renginio organizatoriai pasilieka teisę, atsižvelgę į dalyvaujančiųjų renginyje skaičių arba COVID - 19 pandeminius reikalavimus keisti nuostatus.